 இனி மதுரைக்காஞ்சியென்றதற்கு மதுரையிடத்து அரசற்குக் கூறிய காஞ்சியென விரிக்க. இஃது உருபும் பொருளும் உடன்றொக்கது. "காஞ்சி தானே பெருந்திணைப் புறனே" (தொல்.புறத். சூ.22) என்பதனாற் காஞ்சி பெருந்திணைக்குப் புறனாயிற்று. அது, "பாங்கருஞ் சிறப்பின் பல்லாற் றானு, நில்லா வுலகம் புல்லிய நெறித்தே" (தொல்.புறத்.சூ.23) என்பதாம். இதன்பொருள்:  பாங்கு அருசிறப்பின்= தனக்குத் துணையில்லாத வீடுபேறு நிமித்தமாக; பல ஆற்றானும்= அறம் பொருள் இன்பமென்னும் பொருட்பகுதியானும், அவற்று உட்பகுதியாகிய உயிரும் யாக்கையும் செல்வமும் இளமையு முதலியவற்றானும்; நில்லா உலகம் புல்லிய நெறித்து= நிலைபேறில்லாத உலகியற்கையைப் பொருந்திய நன்னெறியினை உடைத்து அக்காஞ்சி யென்றவாறு.  எனவே, வீடுபேறு நிமித்தமாகப் பல்வேறு நிலையாமை சான்றோரையுங் குறிப்பினது காஞ்சித்திணையென்பது பொருளாயிற்று. இச்செய்யுட் புலவர் இப்பொருளே கோடலின், யாம் இப்பொருளே தர உரைகூறுகின்றோம்." -நச்சினார்க்கினியர் உரையிலிருந்து. நூல் ஓங்குதிரை வியன்பரப்பி // 01 // ஓங்கு திரை வியன் பரப்பின்